U-I-159/97
Natisni
Opravilna št.:
U-I-159/97
Datum odločitve:
8. 11. 2001
Objavljeno:
OdlUS X, 187
ECLI:
ECLI:SI:USRS:2001:U.I.159.97
Akt:
Zakon o omejevanju uporabe tobačnih izdelkov (Uradni list RS, št. 57/96) (ZOUTI)
Izrek:
Pobuda za začetek postopka za oceno ustavnosti Zakona o omejevanju uporabe tobačnih izdelkov (Uradni list RS, št. 57/96) se zavrne.
Evidenčni stavek:
Razen pavšalnih očitkov o neprimernosti posameznih določb ZOUTI in predlogov za njihovo spremembo, pobudnica v sicer obširni vlogi ne navaja razlogov, s katerimi bi utemeljevala neustavnost izpodbijanih določb. V čem naj bi bila neustavnost teh določb tudi ni mogoče razbrati iz njenih navedb, Ustavno sodišče ni pristojno presojati primernosti pravnih ureditev, ki jih predlaga pobudnica. Tudi očitki o neskladnosti izpodbijanih določb z določbami drugih zakonov niso utemeljeni. Po ustaljeni praksi Ustavno sodišče presoja medsebojno skladnost dveh zakonov le, če bi medsebojna neskladnost kršila načela pravne države in s tem 2. člen Ustave. Obravnavani primer ni tak.
Pobuda je očitno neutemeljena, zato jo je Ustavno sodišče zavrnilo in ni odpiralo vprašanja pravnega interesa pobudnice.
Geslo:
Tobačni izdelki, omejevanje uporabe.
Ustavno sodišče, pristojnosti, postopek,
Nepristojnost za presojo medsebojne skladnosti dveh zakonov.
Nepristojnost za presojo primernosti normativne ureditve.
Ustavno načelo,
Pravne države.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-299/96 z dne 12. 12. 1996, Uradni list RS, št. 5/97 - OdlUS V,177.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zveza društev nekadilcev Slovenije, Domžale
Datum vloge:
5. 6. 1997
Vrsta odločitve:
sklep
Vrsta rešitve:
zavrnitev
Dokument:
US21043
Dokument v PDF obliki:
U-I-159-97.pdf
117 KB
Prenesite datoteko
U-I-159/97-9
8. 11. 2001
S K L E P
Ustavno sodišče je v postopku za preizkus pobude Zveze društev nekadilcev Slovenije, Domžale, ki jo zastopa predsednik Anton Dolenc, na seji dne 8. novembra 2001
s k l e n i l o:
Pobuda za začetek postopka za oceno ustavnosti Zakona o omejevanju uporabe tobačnih izdelkov (Uradni list RS, št. 57/96) se zavrne.
Obrazložitev
1. Zveza društev nekadilcev Slovenije je vložila pobudo za presojo ustavnosti določb Zakona o omejevanju uporabe tobačnih izdelkov (v nadaljevanju ZOUTI) in za presojo skladnosti izpodbijanega zakona z zakoni, ki urejajo zdravstveno dejavnost, zakonsko zvezo in družinska razmerja, zdravstveno varstvo in zdravstveno zavarovanje, socialno varstvo, telesno kulturo in šport, kulturo, varstvo pri delu, požarno varnost ter evidence na področju zdravstva. Meni, da zakonodajalec z izpodbijanim zakonom ni zadovoljivo uredil varstva nekadilcev in v pobudi natančneje predstavlja programske osnove za delovanje zveze ter prilaga osnutek sprememb izpodbijanega zakona. Zatrjuje, da so določbe izpodbijanega zakona v nasprotju s 15., 18., 53., 54., 56. in 72. členom Ustave.
2. Pobudnica utemeljuje svoj pravni interes za presojo izpodbijanega predpisa z navedbami, da se v zvezo prostovoljno povezuje deset tisoč nekadilcev z namenom zaščite nekadilcev pred vplivom tobačnega dima, propagiranja proti kajenju in opozarjanja ljudi o škodljivih posledicah kajenja.
3. Razen pavšalnih očitkov o neprimernosti posameznih določb ZOUTI in predlogov za njihovo spremembo, pobudnica v sicer obširni vlogi ne navaja razlogov, s katerimi bi utemeljevala neustavnost izpodbijanih določb. V čem naj bi bila neustavnost teh določb, tudi ni mogoče razbrati iz njenih navedb, Ustavno sodišče pa ni pristojno presojati primernosti pravnih ureditev, ki jih predlaga pobudnica.
4. Tudi očitki o neskladnosti izpodbijanih določb z določbami drugih zakonov niso utemeljeni. Po ustaljeni praksi Ustavno sodišče presoja medsebojno skladnost dveh zakonov le, če bi medsebojna neskladnost kršila načela pravne države in s tem 2. člen Ustave (prim. odločbo št. U-I-299/96 z dne 12. 12. 1996, Uradni list RS, št. 5/97 in OdlUS V, 177). Obravnavani primer ni tak.
5. Ker je pobuda očitno neutemeljena, jo je Ustavno sodišče zavrnilo, ne da bi se spuščalo v vprašanje pravnega interesa pobudnice.
6. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen